**BELGYÓGYÁSZATI CSOMAG**

1. **Hogyan hat az Ön problémájára a Sensolite?**

Belgyógyászati, és gasztroenterológiai panaszokban szenvedők számára is javasoljuk a rendszeres polarizáltfény-kezelést. A különféle gyomor és bélproblémák jelentős része pszichoszomatikus alapokon nyugszik. Van azonban a polarizáltfény-terápiának egy direkt sebgyógyító, hámosodást elősegítő, gyulladást gátló hatása is. Tehát a rendszeres Sensolite fényterápia részint a pozitív irányú pszichés változásoknak köszönhetően, részint pedig a sérült nyálkahártya-felületek gyógyításának, valamint a gyulladásgátlásnak köszönhetően a legtöbb esetben segített a gyomor és bél gyulladásos-fekélyes helyzeteikben. Jó tapasztalataink vannak Chron betegek, irritábilis bél szindrómában szenvedők, valamint gyomorfekélyes páciensek esetében is.

1. **Páciensek tapasztalatai**

*„Évek óta szenvedek IBS-ben. Több műtétem volt a tavalyi évben, sztómám van. A hasi fájdalmakon kívül, ennek az állapotnak az elfogadása is gondot okozott számomra. Rendkívül legyengült testi és lelki állapotban voltam. Ezután kerestem fel a városunkban lévő Sensolite Gyógycentrumot. Intenzíven jártam a kezelésekre, jó érzés volt már az első kezelés is, bíztam benne. Néhány hét után jelentősen csökkentek a panaszaim. Fizikailag erősödtem, a gyengeség okozta izzadásom jelentősen csökken és lelkileg is jobban éreztem magam. A házimunka sem esett nehezemre, és két hónap után visszamentem dolgozni. Amikor felkerestem a háziorvosomat megkérdezte, hogy mit szedek, csak annyit mondtam Sensolite-ozni járok. Nem is hallott róla, pedig a várójában láttam meg először a tájékoztatót a fényterápiáról. A gasztroenterológia kontrollom fél év után volt, ahol azt mondta a főorvos úr, hogy a belek állapota feltűnően jó, gondolhatunk az esetleges visszahelyezésre, ő nem kérdezte mit szedek. Rendszeres látogatója vagyok a fényágynak.”* P.E.

*„18 éves gimnazista fiam három éve Crohn beteg. Ez idő alatt jobb és rosszabb periódusokat egyaránt megéltünk. Mikor felkerestük a fényterápiát, megelőzés volt a cél és inkább az én kedvemért tette meg a fiam, mint magáért. Néhány alkalom után az tűnt fel a családnak, hogy milyen jó kedélyű és energikus a fiúnk. Kevesebbet panaszkodik hasfájásra, pedig az étkezésére mindig figyelt, jobb lett a közérzete. Most már szívesen megy fénykezelésre, mint elmondta egész jó csajok is járnak oda, nem is gondolta volna. Mi pedig arra nem gondoltunk, hogy eltelik fél év panaszmentesen.”* V. Z.

*„Bélgyulladás tüneteivel (hasmenés, görcsölés, véres széklet) kerültem a Sensolite Gyógycentrumba, ahol minden alkalommal nagyon kedvesen fogadtak és segítőkészek voltak! Addigra már 8 kilót fogytam, mivel egyáltalán nem volt étvágyam, pontosabban nem is nagyon mertem enni. Kb. a hatodik alkalom után sokkal erősebbnek, energikusabbnak éreztem magam, nem voltak már olyan fájdalmaim, mint korábban, szóval nekem nagyon jót tett a kúra! Még szerintem 10-15 kezelésre el fogok menni!”* B. A.

*„Kedves Sensolite! Köszönöm, hogy a későn diagnosztizált csontvelőbetegségemen segítettek! Olyan tüneteim voltak, mint fejfájás, viszketés, rossz közérzet, majd vizsgálatok kimutatták, hogy vörösvérsejt túltermelés van a szervezetemben. Legalább 15-ször voltam a Sensolite-ban, mire már majdnem tünetmentessé váltam, azóta pedig hetente legalább egyszer igyekszem befeküdni a fényágyba. Magamtól találtam rá erre a gyógymódra és úgy érzem, életem egyik legjobb döntését hoztam meg!”* R. A.

„*A tévében 2010 februárjában láttam a Feltalálók című műsort, amiben a Sensolite-ról is szó volt. Arra a gondoltam, hogy milyen jó lenne, ha a lakóhelyemen is lenne egy ilyen lehetőség. Aztán az egyik ismerősöm a nyár elején megajándékozott néhány kezeléssel, kiderült, hogy a városunkban nyílt egy fényterápiás centrum. Az első két alkalommal a kezelések után heves fejfájásom volt. Megnyugtattak, hogy ez biztos jele annak, hogy reagál a szervezetem a kezelésre és a változások elindultak. Az ajándék lejártával bíztam benne és vettem bérletet. Egyre jobb tapasztalataim voltak, elsőként megemlíteném, hogy a közérzetem, teherbírásom jobb lett, tűrőképesség, toleranciám sokat javult. A pajzsmirigy túlműködésemre gyógyszert szedtem, két hónap után a véreredmények alulműködő pajzsmirigy értéket mutattak. Az orvosom mondta, hogy hagyjam abba a fénykezelést, én inkább a gyógyszert hagytam el. Másfél éve nem szedek a pajzsmirigyműködésemre gyógyszert, már nem kell. Laborértékeim jók. Tüneteim nincsenek. A menstruációmat is gyógyszeres kezeléssel lehetett csak beállítani, évekig szedtem hormontablettát. Az öt hónap folyamatos fényterápia (heti 2-3 alkalom) alatt elhagytam hormontablettáimat is, bízva abban, hogy eredményes lesz. A következő hónapban 28 napra pontosan menstruáltam, azóta is rendszeres a havi ciklusom. Azt figyeltem meg magamon, ha menstruáció előtt 1-2-3 nappal fekszem be kezelésre, a görcsös hasfájások, fejfájások elmaradnak, arra meg végképp nem gondoltam volna soha, hogy 45 évesen még menstruálni fogok. Munkám során sok emberrel találkozom, de mióta – két éve, hetente 1-2 alkalommal – Sensolite-ozni járok, s ha bármilyen vírus vagy baktérium elkap, sokkal hamarabb túlesem rajta, de akár a fogorvosi beavatkozást is könnyebben viselem.”* S. K.

1. **Az orvos véleménye**

„Vannak az általános panaszokkal érkező vendégek, akik az étvágytalanság, levertség, bizonytalanság, gyengeség, emésztési zavarokkal járó betegség miatt keresik fel a Gyógycenturmot. Esetükben 10-15 kezelés után valószínűleg azért szűnnek meg a panaszok, mert a szimpatikus és vegetatív idegrendszer egyensúlyát állítja vissza a Sensolite, ezáltal a stressz, a kimerültség miatti kóros élettani folyamatok, a nem megfelelő emésztés miatt fellépő problémák javulnak. Ahogyan a kezelések hatására erősödik az immunrendszer, a szervezet energikusabb lesz, ezzel egyidejűleg a különböző vegetatív panaszok (ingerlékenység, verejtékezés, szapora szívverés) is megszűnnek. Arról számoltak be a páciensek, hogy alvásuk minősége is javul - ha időben nem is hosszabb, de mélyebb, így tudja a szervezet igazán kipihenni magát, az életfolyamatok jobban működnek. Volt olyan fiatal, 30 év alatti betegünk is, akiknél a szaporább szívverés otthon vagy nyugalmi állapotban is jelentkezett. Az ilyen típusú tünetek nem szervi elváltozás eredményei, hanem az idegrendszer kimerültsége, a fáradtság okozzák, de a Sensolite kezelések hatására az ilyen típusú problémák is elmúlnak. Volt olyan betegünk is, akinek pajzsmirigy cisztájánál követtük nyomon a terápia hatását,: fél év rendszeres kezelés után megúszta a tervezett műtétet, azóta is csak kontrollra jár, problémái megszűntek. A változó korral együtt járó belgyógyászati-nőgyógyászati panaszok, mint a hőhullámok, verejtékezés, az arcbőr kipirulása is jelentős mértékben csökkenthető a Sensolite-tal.” **Dr. Szalánczi Katalin belgyógyász-kardiológus főorvos**

1. **Terápiás javaslat**

*Terápiás javaslat belgyógyászati panaszok esetén:*

|  |  |  |  |  |  |
| --- | --- | --- | --- | --- | --- |
| 1. hét
 | 1. hét
 | 1. hét
 | 1. hét
 | 1. hét
 | 1. hét
 |
| 4 | 3 | 3 | 2 | 2 | 2 |

Kezelések száma: 16

Csomag ára: 48 000 Ft

Kezelés ára: 3 000 Ft

*Fenntartó kezelés:*

Azon pácienseknek javasoljuk a „*Fenntartó csomagunkat*”, akik már legalább egy kúrát felvettek a Sensolite Gyógycentrumban és a jó eredményt szeretnék továbbra és hosszasan fenntartani. A csomagban ajánlott kúra igény szerint ismételhető!

|  |  |  |  |  |
| --- | --- | --- | --- | --- |
| 1. hét
 | 1. hét
 | 1. hét
 | 1. hét
 | 1. hét
 |
| 2 | 2 | 2 | 2 | 2 |

Kezelések száma: 10

Csomag ára: 32 000 Ft

Kezelés ára: 3 200 Ft

Az általunk ajánlott kezelési gyakoriság már eredményt hoz, de ha Páciensünk úgy érzi, hogy gyakrabban szeretné igénybe venni a Sensolite fényterápiát, lehetősége van rá a Gyógycentrumban történt konzultációt követően. Szeretnénk azonban felhívni a figyelmet, hogy tekintettel a fényterápia szervezetre gyakorolt energizáló hatására, némely esetben felpörgeti a szervezetet, ezért előfordulhat, hogy a túlzott mennyiségű fénykezelés alvási problémákat okozhat. Továbbá ilyen esetekben javasoljuk, hogy a fényterápiát ne az esti, a lefekvés előtti órákban vegye igénybe, hanem inkább reggel vagy délelőtt. Ha este vagy éjszaka kell aktívnak lennie, akkor az igénybevétel előtt érdemes felkeresni a Sensolite Gyógycentrumot.